L 98/14 Den Europæiske Unions Tidende 10.4.2008 KOMMISSIONENS BESLUTNING af 4. april 2008 om fastsættelse af, at Sortehavet og de dermed forbundne flodsystemer ikke er et naturligt levested for den europæiske ål, med henblik på anvendelsen af Rådets forordning (EF) nr. 1100/2007 (meddelt under nummer K(2008) 1217) (Kun den bulgarske, den italienske, den polske, den rumænske, den slovakiske, den slovenske, den tjekkiske, den tyske og den ungarske udgave er autentiske) (2008/292/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1100/2007 af 18. september 2007 om foranstaltninger til genopretning af bestanden af europæisk ål (1), særlig artikel 1, stk. 2, efter høring af Den Videnskabelige, Tekniske og Økonomiske Komité for Fiskeri, og ud fra følgende betragtninger: Ved forordning (EF) nr. 1100/2007 fastsættes der rammebestemmelser for beskyttelse og bæredygtig udnyt- telse af bestanden af europæisk ål i EF-farvande og i kystlaguner og strandsøer, i vandløbsmundinger og i vandløb og dermed forbundne indre vandveje i medlems- staterne. Medlemsstaterne skal identificere og fastlægge de indivi- duelle vandløbsoplande på deres nationale territorium, som udgør naturlige levesteder for den europæiske ål. For hvert ålevandløbsopland skal medlemsstaterne opstille en åleforvaltningsplan. Da den europæiske ål kun forekommer i begrænset antal i Sortehavet og de dermed forbundne flodsystemer, er det usikkert, om disse farvande er et naturligt levested for denne art. Ifølge forordning (EF) nr. 1100/2007 bemyndiges Kommissionen derfor til at træffe afgørelse om, hvorvidt Sortehavet og de dermed forbundne flodsystemer er et naturligt levested, som kræver, at der skal gennemføres genopretningsforanstaltninger. ()) EUT L 248 af 22.9.2007, s. 17. (5) Den Videnskabelige, Tekniske og Økonomiske Komité for Fiskeri har oplyst Kommissionen om, at Sortehavet og de dermed forbundne flodsystemer udgør den yderste grænse for den europæiske åls udbredelse, og at den naturlige forekomst af ål var sporadisk, før der blev iværksat udsætningsforanstaltninger. Inden da var fore- komsten af europæisk ål i disse farvande alt for lille til, at der kunne drives erhvervsmæssigt fiskeri efter ål på noget som helst udviklingsstadium. Det er usandsynligt, at et større antal ål, der er udsat i de floder, som er forbundet med Sortehavet, vil kunne blive gydemodne og gennemføre gydevandringen til Sargasso- havet. Desuden er det usandsynligt, at et større antal ungål vil kunne vandre op i de floder, som er forbundet med Sortehavet, blive gydemodne og nå helskindet frem til gydepladserne. De eventuelle fordele, som genopretningsforanstaltninger i Sortehavet og de dermed forbundne flodsystemer ville kunne indebære for bestanden af europæisk ål, ville være ubetydelige og dermed ikke stå i forhold til den admini- strative og økonomiske byrde, som de pågældende medlemsstater ville blive pålagt. Det bør derfor fastslås, at Sortehavet og de dermed forbundne flodsystemer ikke er et naturligt levested for den europæiske ål, med henblik på anvendelsen af forordning (EF) nr. 1100/2007. Foranstaltningerne i denne afgørelse er i overensstem- melse med udtalelse fra Komitéen for Fiskeri og Akva- kultur — VEDTAGET FØLGENDE BESLUTNING: Artikel 1 Sortehavet og de dermed forbundne flodsystemer er ikke er et naturligt levested for den europæiske ål med henblik på anven- delsen af forordning (EF) nr. 1100/2007.